નવી દિલ્હી: માનવ સંસાધન વિકાસ મંત્રી સ્મૃતિ ઈરાનીએ જણાવ્યું હતું કે કેન્દ્ર સરકારના સુશાસનના પ્રયાસોના ભાગરૂપે તમામ સીબીએસઈ પાઠ્યપુસ્તકો અને અધ્યયન સામગ્રી વિનામૂલ્યે ઓનલાઈન ઉપલબ્ધ થશે. પૂર્વ દિલ્હીમાં એક કેન્દ્રીય વિદ્યાલય ખાતે યોજાયેલા એક સમારોહને સંબોધતા તેમણે એમ પણ જણાવ્યું હતું કે આ શાળાઓમાં સાકલ્યવાદી જતન સુનિશ્ચિત કરવા અને ભણતરના પરિણામોને સુધારવા માટે પગલાં હાથ ધરવામાં આવશે.